**REPUBLIKA HRVATSKA**

**ISTARSKA ŽUPANIJA**

**OPĆINA MEDULIN**

**Javna ustanova Kamenjak**

**U Premanturi,28.04.2025**

**SKRAĆENI ZAPISNIK**

**SA 45. SJEDNICE UPRAVNOG VIJEĆA JU KAMENJAK**

održane u ponedjeljak 28.04.2025. u 15:30 sati u prostorijama JU Kamenjak (stara škola u Premanturi)

Prisutni: Elvis Počerek, Tomislav Hodak, Ivo Lorencin

Odsutni: Toni Brkić

Ostali: Ravnatelj univ.spec.oec. Slobodan Belević, stručna voditeljica Nina Skoko, zapisničarka Patricija Skoko

Temeljem čl.134. Zakona o zaštiti prirode (NN 80/13,15/18,14/19,127/19), čl.6. Odluke o osnivanju Javne ustanove Kamenjak za upravljanje zaštićenim prirodnim vrijednostima na području Općine Medulin-Kamenjak(Službene novine Općine Medulin 3/2004, 5/2004, 6/2012 ,1/2013, 2/2014 i 3/2015), čl.17. i čl.20. Statuta Javne ustanove za upravljanje zaštićenim prirodnim vrijednostima na području Općine Medulin-Kamenjak (Službene novine Općine Medulin 5/2016) i čl.2. Poslovnika o radu Upravnog vijeća Javne ustanove Kamenjak, predsjednik Upravnog vijeća Javne ustanove Kamenjak Elvis Počerek sazvao je

**45. sjednicu Upravnog vijeća Javne ustanove za upravljanje zaštićenim prirodnim vrijednostima na području Općine Medulin-Kamenjak, s predloženim dnevnim redom koji glasi**:

**DNEVNI RED**

1. Zapisnik 44. sjednice UV
2. Potvrda računa
3. Odluka o odabiru najpovoljnije ponude za predmet nabave usluge najma kemijskih toaleta na području Donjeg i Gornjeg Kamenjaka
4. Odluka o odabiru djelatnika SEZONA 2025. (djelatnici naplate na ulazno-izlaznim punktovima ) na određeno vrijeme za rad u turističkoj sezoni 2025.
5. Razno

Predsjednik Upravnog vijeća otvara 45. sjednicu, pozdravlja i predstavlja prisutne članove Upravnog vijeća i predlaže usvajanje dnevnog reda.

ZA:3 PROTIV:0 SUZDRŽAN:0

Dnevni red usvojen.

**Ad. 1) Zapisnik 44. sjednice UV**

Potrebno je usvojiti zapisnik 44. sjednice UV u duljoj i skraćenoj verziji. Svi nazočni članovi UV suglasni, te se daje predmet na glasanje.

ZA:3 PROTIV:0 SUZDRŽAN:0

**Ad. 2) Potvrda računa**

Potrebno je potvrditi i odobriti za plaćanje račun iz tablice.

|  |  |  |  |  |
| --- | --- | --- | --- | --- |
| REDNI  BROJ | NAZIV DOBAVLJAČA | RAČUN | DATUM RAČUNA | IZNOS |
| 1. | PORETTI d.o.o.  Marsovo polje 8, Pula  OIB:94711049161 | 25-300-000014 | 14.04.2025. | 3.310,00 € |
| 2. | HRVATSKA AKADEMIJA ZNANOSTI I UMJETNOSTI  Zrinski Trg 11, Zagreb,  OIB:61989185242 | 176-PJ1-1 | 24.04.2025. | 7.101,88 € |

Članovi UV suglasni su za plaćanje računa.

ZA:3 PROTIV:0 SUZDRŽAN:0

**Ad. 3) Odluka o odabiru najpovoljnije ponude za predmet nabave usluge najma kemijskih toaleta na području Donjeg i Gornjeg Kamenjaka**

Ponudu je dostavio Semmler d.o.o. Put pod Rebar 1, Rijeka, OIB:26312382997, na ukupan iznos 25.862,00 € bez PDV-a i GHIA STAFF d.o.o., Industrijska ulica 31, Pazin, OIB:48582298827, u visini 30.130,00 € bez PDV-a. EKO STUBAKI, Strmečka 65, Stubičke toplice, OIB:44294906502 nisu bili u mogućnosti dostaviti ponudu.

Na temelju Zapisnika o otvaranju, pregledu i ocjeni ponuda, predlaže se Odluka o odabiru povoljnije ponude, koju je dostavio ponuditelj Semmler d.o.o. Put pod Rebar 1, Rijeka, OIB:26312382997.Izvršenim pregledom i ocijenom ponude od strane Stručnog povjerenstva naručitelja, ocijenjeno je da je ponuda u potpunosti sukladna uvjetima iz Poziva na dostavu ponude.Cijena ponude ponuditelja iznosi 25.862,00 € bez PDV-a.

Članovi UV glasaju za prihvaćanje ponude.

ZA:3 PROTIV:0 SUZDRŽAN:0

**Ad. 4) Odluka o odabiru djelatnika SEZONA 2025. (djelatnici naplate na ulazno-izlaznim punktovima) na određeno vrijeme za rad u turističkoj sezoni 2025.**

Slijedom provedenog usmenog testiranja Povjerenstva, predlaže se Upravnom vijeću donošenje Odluke o prijemu slijedećih kandidata za radno mjesto djelatnika naplate na ulazno-izlaznim punktovima na određeno vrijeme za rad u sezoni 2025.

1. Leo Racan Stern
2. Katarina Nikolić
3. Mirjana Frank
4. Suzana Radolović
5. Karlo Martinčić

Članovi UV suglasni su za odabir navedenih kandidata.

ZA:4 PROTIV:0 SUZDRŽAN:0

**Ad.5) Razno**

Pod točkom razno stručna voditeljica upoznaje vijeće sa ponudom za praćenje šišmiša na području Kamenjaka koju je ponudio ponuditelj Udruga za zaštitu šišmiša TRAGUS, Planinska 5, Zagreb, OIB:96579362258 na ukupan iznos 14.700,00 € bez PDV-a.

Koristeći novu metodologiju, provelo bi se istraživanje kretanja, ponašanje i način korištenja prostora šišmiša na području Kamenjaka od najmanje jedne godine, te bi se o završetku istraživanja i obrade podataka, izradilo Završno izvješće.

Članovi vijeća jednoglasno prihvaćaju ponudu Udruge TRAGUS.

ZA:3 PROTIV:0 SUZDRŽAN:0

Ravnatelj daje na znanje Upravnom vijeću, kako je u planu postupak jednostavne nabave za zaštitarske usluge i

nabavu mostića za potrebe interpretacijskog punkta Gragalovac. Isto tako uputiti će se javni poziv za koncesiju za postavljanje košnica na području Kamenjaka, obzirom da postoji interes.

Nadalje, upoznaje članove vijeća o postavljanju antene na privatnoj parceli, van zaštićenog područja.

Sjednica UV završava u 15:50 sati.

Zapisnik vodila: Predsjednik Upravnog vijeća:

Patricija Skoko Elvis Počerek

**SAŽETAK DONESENIH ODLUKA I NALOŽENIH RADNJI S ROKOVIMA IZVRŠENJA**

- Odluka o odabiru najpovoljnije ponude za predmet nabave e usluge najma kemijskih toaleta na području Donjeg i Gornjeg Kamenjaka-USVOJENO

-Odluka o potvrdi računa-USVOJENO

-Odluka o odabiru djelatnika SEZONA 2025. (djelatnici naplate na ulazno-izlaznim punktovima) na neodređeno vrijeme za rad u turističkoj sezoni 2025. 5 izvršitelja/ica- USVOJEN0

-Odluka o prihvaćanju ponude UDRUGE TRAGUS-usvojeno